Document ID: 32007R0164

REGULAMENTUL (CE) NR. 164/2007 AL COMISIEI
din 19 februarie 2007
de stabilire, pentru anul de comercializare 2005/2006, a valorilor cotizațiilor la producție pentru sectorul zahărului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului (1), în special articolul 15 alineatul (8) prima liniuță,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (2), în special articolul 44 litera (a),
întrucât:
(1)
Articolul 8 din Regulamentul (CE) nr. 314/2002 al Comisiei din 20 februarie 2002 de stabilire a normelor de aplicare a regimului cotelor în sectorul zahărului (3), care se aplică în continuare producției pentru anul de comercializare 2005/2006, prevede ca valorile cotizației la producția de bază și ale cotizației B, precum și, după caz, coeficientul menționat la articolul 16 alineatul (2) din Regulamentul (CE) nr. 1260/2001 pentru zahăr, izoglucoză și sirop de inulină să fie stabilite înainte de 15 februarie 2007 pentru anul de comercializare 2005/2006.
(2)
Pentru anul de comercializare 2005/2006, pierderea globală previzibilă, constatată în conformitate cu articolul 15 alineatele (1) și (2) din Regulamentul (CE) nr. 1260/2001, duce, în conformitate cu alineatul (3) din articolul menționat anterior, la luarea în considerare a valorii de 1,0022 % pentru cotizația de bază.
(3)
Pierderea globală constatată pe baza datelor cunoscute și în aplicarea articolului 15 alineatele (1) și (2) din Regulamentul (CE) nr. 1260/2001 este acoperită integral de veniturile obținute din cotizația de bază. Prin urmare, nu este necesar să se stabilească, pentru anul de comercializare 2005/2006, nici cotizația B, nici coeficientul care să permită stabilirea cotizației suplimentare.
(4)
Comitetul de gestionare a zahărului nu a emis un aviz în termenul stabilit de președintele său,
ADOPTĂ PREZENTUL REGULAMENT:
Articolul 1
Valorile cotizațiilor la producție în sectorul zahărului se stabilesc, pentru anul de comercializare 2005/2006, la:
(a)
6,333 euro pe tona de zahăr alb, reprezentând cotizația la producția de bază pentru zahărul A și zahărul B;
(b)
2,810 euro pe tona de substanță uscată, reprezentând cotizația la producția de bază pentru izoglucoza A și izoglucoza B;
(c)
6,333 euro pe tona de substanță uscată ca echivalent - zahăr/izoglucoză, reprezentând cotizația la producția de bază pentru siropul de inulină A și siropul de inulină B.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 februarie 2007.

Labels: 3
15
17